**Izziņa par atzinumos sniegtajiem iebildumiem par Ministru kabineta rīkojuma projektu**

**“Par valsts nekustamā īpašuma Ķengaraga ielā 8, Rīgā, nodošanu Latvijas Universitātes Cietvielu fizikas institūta īpašumā” (VSS-1002)**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |  |
| --- | --- | --- |
| Datums: 2019.gada 30.oktobris – 2019.gada 5.novembris |  | |
| Saskaņošanas dalībnieki: | Tieslietu ministrija, Finanšu ministrija. | |
| Saskaņošanas dalībnieki izskatīja šādu ministriju (citu institūciju) iebildumus: | | Tieslietu ministrijas |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | | \_\_\_\_\_\_\_\_\_\_\_ |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu, nodot bez atlīdzības Latvijas Universitātes Cietvielu fizikas institūta īpašumā valsts nekustamo īpašumu (nekustamā īpašuma kadastra Nr.0100 072 0377) – zemes vienību 14068 m2 platībā (zemes vienības kadastra apzīmējums 0100 072 0377) un četras būves (būvju kadastra apzīmējumi 0100 072 0377 001, 0100 072 0377 002, 0100 072 0377 003 un 0100 072 0377 004) – Ķengaraga ielā 8, Rīgā, kas ierakstīts zemesgrāmatā uz valsts vārda Izglītības un zinātnes ministrijas personā (turpmāk – nekustamais īpašums), lai īstenotu Latvijas Universitātes Cietvielu fizikas institūta nolikumā noteiktās funkcijas. | **Tieslietu ministrijas izteiktie iebildumi:**  1. Atbilstoši Valsts iestāžu juridisko dienestu vadītāju 2014. gada 17. aprīļa sanāksmes protokola Nr. 1 „Par vienveidīgas prakses piemērošanu Ministru kabineta rīkojumos, atsavinot valsts nekustamos īpašumus un nosakot aprobežojumus” 1.§ 4. punktam rīkojuma projekta 1. punktā jānorāda subjekts, kuram Ministru kabinets atļaus nodot valsts nekustamos īpašumus bez atlīdzības. Tādējādi lūdzam precizēt rīkojuma projekta 1. punktu, norādot, kurš subjekts nodos rīkojuma projektā minētos valsts nekustamos īpašumus.  2. Rīkojuma projekta 2.punktā minēts, ka Latvijas Universitātes Cietvielu fizikas institūts (Institūts) normatīvajos aktos noteiktajā kārtībā nekustamo īpašumu pārņems no Izglītības un zinātnes ministrijas. Ņemot vērā, ka Rīkojuma projekta 1.punkts paredz Izglītības un zinātnes ministrijai nodot bez atlīdzības Institūta īpašumā valsts nekustamo īpašumu, lūdzam izvērtēt Rīkojuma projekta 2.punkta nepieciešamību.  3. Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Tātad pamats, lai nekustamo īpašumu varētu nodot atvasinātas publiskas personas īpašumā, atsavinātās publiskās personas nekustamajam īpašumam ir jābūt nepieciešamam funkcijas vai deleģētā uzdevuma veikšanai. Saskaņā ar Atsavināšanas likuma 42. panta pirmo daļu, ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Līdz ar to var secināt, ka rīkojuma projektam un anotācijai ir jābūt pietiekami skaidri saprotamai, lai saprastu, vai atvasināta publiska persona nodoto nekustamo īpašumu izmanto funkcijas vai deleģētā valsts pārvaldes uzdevuma veikšanai, kam nekustamais īpašums ir nodots. Ņemot vērā minēto, lūdzam papildināt rīkojuma projektu ar funkciju, kam valsts nekustamais īpašums ir nepieciešams.  4. Anotācijas I sadaļas 2. punktā norādīts, ka Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.11360 II daļas 2.iedaļas 1.1.ierakstā noteikts aizliegums – piecus gadus pēc aktivitātes projekta “Latvijas Universitātes Cietvielu fizikas institūta zinātniskās infrastruktūras pilnveidošana” īstenošanas termiņa beigām universitātes ēkas (kadastra apzīmējums 0100 072 0377 001) neapdzīvojamās telpas pirmajā stāvā 628,4 m2 kopplatībā un 6284/108136 domājamās daļas no funkcionāli saistītās zemes vienības, atsavināt, dāvināt, sadalīt un apgrūtināt ar lietu tiesībām. Tieslietu ministrija lūdz skaidrot, kas notiks ar minēto aizliegumu.  5. Anotācijas I sadaļas 2. punktā norādīts, ka Pamatojoties uz Zinātniskās darbības likuma 21.6 panta pirmās daļas 4.punktu un institūta nolikuma 7.2.4.apakšpunktu institūta mantu veido nekustamais īpašums, ko tam bez atlīdzības nodevusi cita atvasināta publiska persona vai valsts.  Tieslietu ministrija lūdz izvērtēt, vai rīkojuma projektā un anotācijā nav nepieciešams ietvert arī Zinātniskās darbības likuma 21.6 panta piekto daļu, kas nosaka, ka Valsts mantu var nodot zinātniskā institūta — atvasinātas publiskas personas — īpašumā, valdījumā vai lietošanā ar Ministru kabineta lēmumu. | **Iebildums ņemts vērā**, atbilstoši precizējot rīkojuma projektu.  **Iebildums ņemts vērā**, atbilstoši precizējot rīkojuma projektu.  **Iebildums ņemts vērā**, atbilstoši precizējot rīkojuma projekta 1.punktu.  **Iebildums ņemts vērā**, atbilstoši precizējot anotācijas I sadaļas 2.punktu  **Iebildums ņemts vērā**, atbilstoši precizējot rīkojuma projekta 1.punktu un anotācijas I sadaļas 1.punktu. | 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu un Zinātniskās darbības likuma 21.6 panta piekto daļu atļaut Izglītības un zinātnes ministrijai nodot bez atlīdzības Latvijas Universitātes Cietvielu fizikas institūta īpašumā valsts nekustamo īpašumu (nekustamā īpašuma kadastra Nr.0100 072 0377) – zemes vienību 14068 m2 platībā (zemes vienības kadastra apzīmējums 0100 072 0377) un četras būves (būvju kadastra apzīmējumi 0100 072 0377 001, 0100 072 0377 002, 0100 072 0377 003 un 0100 072 0377 004) – Ķengaraga ielā 8, Rīgā, kas ierakstīts zemesgrāmatā uz valsts vārda Izglītības un zinātnes ministrijas personā (turpmāk – nekustamais īpašums), lai īstenotu Latvijas valsts, nacionālu un starptautisku, teorētisku un praktisku pētījumu projektu sagatavošanu, pieteikšanu un īstenošanu cietvielu fizikā, materiālzinātnē, nanotehnoloģijās, fotonikā un dzīvības zinātnē; veicinātu savstarpēju sadarbība ar Latvijas Universitāti kvalitatīva studiju procesa īstenošanai cietvielu fizikā, materiālzinātnē, nanotehnoloģijās, fotonikā un dzīvības zinātnē; sekmētu publisku pakalpojumu sniegšanu Latvijas un ārzemju pasūtītājiem; sagatavotu un sniegtu priekšlikumus Valsts prioritāšu veidošanai zinātnē, augstākajā izglītībā un inovācijās; veicinātu zinātnisko konferenču organizēšanu, izdevējdarbību, reklāmu, zinātnisko sasniegumu popularizēšanu, izglītojot sabiedrību.  Dzēsts rīkojuma projekta 2.punkts (atbilstoši precizēta rīkojuma projekta numerācija)  Rīkojuma projekta 1.punktu skatīt augstāk pie Tieslietu ministrijas 1.iebilduma izvērtējuma.  Atbilstoši precizēts anotācijas I sadaļas 2.punkts.  Rīkojuma projekta 1.punktu skatīt augstāk pie Tieslietu ministrijas 1.iebilduma izvērtējuma, kā arī atbilstoši precizēts anotācijas I sadaļas 1.punkts. |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

29.10.2019 14:24

1034

Izglītības un zinātnes ministrijas

Juridiskā un nekustamo īpašumu departamenta

juriskonsulte nekustamo īpašumu jomā

D.Daņiļeviča

67047889, diana.danilevica@izm.gov.lv